**Η Παλαιά Διαθήκη**

**Με σύντομη ερμηνεία**

**Τόμος Α’**

**Αριθμοί – Κεφάλαιο Β’ (2)**

**Στίχ. 1-2. Γενική διάταξη του στρατοπέδου των Ισραηλιτών.**

1 Ο Θεός μίλησε στον Μωυσή και τον Ααρών και είπε:

2 «Όταν οι Ισραηλίτες θα στρατοπεδεύουν, ο κάθε ένας απ’ αυτούς θα παρατάσσεται δίπλα στον άλλον, στο αντίστοιχο στρατιωτικό σώμα, κάτω από τη συγκεκριμένα σημαία με τα εμβλήματά της δικής του φυλής. Όλοι οι Ισραηλίτες θα παρατάσσονται και θα στρατοπεδεύουν γύρω – γύρω από τη Σκηνή του Μαρτυρίου, αλλά σε κάποια απόσταση απ’ αυτήν.

**Στίχ. 3-9. Στα ανατολικά της Σκηνής στρατοπεδεύουν οι φυλές του Ιούδα, του Ισσάχαρ και του Ζαβουλών.**

3 Αυτοί που θα στρατοπεδεύουν ως εμπροσθοφυλακή στην ανατολική πλευρά της Σκηνής του Μαρτυρίου, όπου είναι η είσοδος προς τη Σκηνή και άρα σε θέση τιμητική και κατεξοχήν καίρια, θα είναι το στρατιωτικό σώμα της φυλής του Ιούδα με τις στρατιωτικές του δυνάμεις˙ αρχηγός της φυλής του Ιούδα θα είναι ο Ναασσών, ο γιος του Αμιναδάβ˙

4 η στρατιωτική του δύναμη που είχε καταμετρηθεί και απογραφεί, ήταν εβδομήντα τέσσερις χιλιάδες εξακόσια ((74.600).

5 Κοντά στη φυλή του Ιούδα, από το ένα μέρος, θα στρατοπεδεύει το στρατιωτικό σώμα της φυλής του Ισσάχαρ με τις στρατιωτικές του δυνάμεις˙ αρχηγός της φυλής του Ισσάχαρ θα είναι ο Ναθαναήλ, ο γιος του Σωγάρ˙

6 η στρατιωτική του δύναμη, που είχε καταμετρηθεί και απογραφεί, ήταν πενήντα τέσσερις χιλιάδες τετρακόσιοι (54.400).

7 Κοντά στη φυλή του Ιούδα, από το άλλο μέρος, θα στρατοπεδεύει το στρατιωτικό σώμα της φυλής του Ζαβουλών με τις στρατιωτικές του δυνάμεις˙ αρχηγός της φυλής του Ζαβουλών θα είναι ο Ελιάβ, ο γιος του Χαιλών˙

8 η στρατιωτική του δύναμη, που είχε καταμετρηθεί και απογραφεί, ήταν πενήντα επτά χιλιάδες τετρακόσιοι (57.400).

9 Όλοι μαζί όσοι είχαν καταμετρηθεί και απογραφεί και ανήκαν στο στρατιωτικό σώμα της φυλής του Ιούδα, δηλαδή οι φυλές του Ιούδα, του Ισσάχαρ και του Ζαβουλών, ήταν εκατόν ογδόντα έξι χιλιάδες τετρακόσιοι ( 186.400). Οι στρατιωτικές αυτές δυνάμεις θα ξεκινούν πρώτες, όταν θα αρχίζει η πορεία του ισραηλιτικού λαού.

**Στίχ. 10-16. Στα νότια και δεξιά της Σκηνής του Μαρτυρίου στρατοπεδεύουν οι φυλές του Ρουβήν, του Συμεών και του Γαδ.**

10 Στη νότια πλευρά της Σκηνής του Μαρτυρίου θα στρατοπεδεύει το στρατιωτικό σώμα της φυλής του Ρουβήν, και αρχηγός της φυλής του Ρουβήν θα είναι ο Ελισούρ, ο γιος του Σεδιούρ˙

11 η στρατιωτική του δύναμη, που είχε καταμετρηθεί και απογραφεί, ήταν σαράντα έξι χιλιάδες πεντακόσιοι (46.500).

12 Κοντά στη φυλή του Ρουβήν, από το ένα μέρος, θα στρατοπεδεύει το στρατιωτικό σώμα της φυλής του Συμεών και αρχηγός της φυλής του Συμεών θα είναι ο Σαλαμήλ, ο γιος του Σουρισαδαί˙

13 η στρατιωτική του δύναμη, που είχε καταμετρηθεί και απογραφεί, ήταν πενήντα εννέα χιλιάδες τριακόσιοι (59.300).

14 Κοντά στη φυλή του Συμεών, από το άλλο μέρος, θα στρατοπεδεύει το στρατιωτικό σώμα της φυλής του Γαδ, και αρχηγός της φυλής του Γαδ θα είναι ο Ελισάφ, ο γιος του Ραγουήλ˙

15 η στρατιωτική του δύναμη, που είχε καταμετρηθεί και απογραφεί, ήταν σαράντα πέντε χιλιάδες εξακόσια πενήντα (45.650)

16 Όλοι μαζί όσοι είχαν καταμετρηθεί και απογραφεί και ανήκαν στο στρατιωτικό σώμα της φυλής του Ρουβήν, δηλαδή οι φυλές του Ρουβήν, του Συμεών και του Γαδ, ήταν εκατόν πενήντα μία χιλιάδες τετρακόσιοι πενήντα (151.450). Οι στρατιωτικές αυτές δυνάμεις θα ξεκινούν δεύτερες, όταν θα αρχίζει η πορεία του ισραηλιτικού λαού.

**Στίχ. 17. Στη μέση του στρατοπέδου βρίσκεται η Σκηνή του Μαρτυρίου με τους Λευΐτες.**

17 Έπειτα θα ακολουθεί η Σκηνή του Μαρτυρίου και η παράταξη των Λευϊτών στο κέντρο όλου του στρατοπέδου˙ αυτοί όπως θα στρατοπεδεύουν, με τον ίδιο τρόπο και θα προχωρούν˙ ο καθένας κοντά στον καθορισμένο αρχηγός του.

**Στίχ. 18-24. Στο πίσω μέρος και δυτικά της Σκηνής του Μαρτυρίου στρατοπεδεύουν οι φυλές του Εφραίμ, του Μανασσή και του Βενιαμίν.**

18 Στα δυτικά της Σκηνής του Μαρτυρίου θα στρατοπεδεύει το στρατιωτικό σώμα της φυλής του Εφραίμ, και αρχηγός της φυλής του Εφραίμ θα είναι ο Ελισαμά, ο γιος του Εμιούδ˙

19 η στρατιωτική του δύναμη, που είχε καταμετρηθεί και απογραφεί, ήταν σαράντα χιλιάδες πεντακόσιοι (40.500).

20 Κοντά στη φυλή του Εφραίμ, από το ένα μέρος, θα στρατοπεδεύει το στρατιωτικό σώμα της φυλής του Μανασσή, και αρχηγός της φυλής του Μανασσή, θα είναι ο Γαμαλιήλ, ο γιος του Φαδασσούρ˙

21 η στρατιωτική του δύναμη, που είχε καταμετρηθεί και απογραφεί, ήταν τριάντα δύο χιλιάδες διακόσιοι )32.200).

22 Κοντά στη φυλή του Εφραίμ, από το άλλο μέρος, θα στρατοπεδεύει το στρατιωτικό σώμα της φυλής του Βενιαμίν, και αρχηγός της φυλής του Βενιαμίν θα είναι ο Αβιδάν, ο γιος του Γαδεωνί˙

23 η στρατιωτική του δύναμη, που είχε καταμετρηθεί και απογραφεί, ήταν τριάντα πέντε χιλιάδες τετρακόσιοι (35.400).

24 Όλοι μαζί όσοι είχαν καταμετρηθεί και απογραφεί και ανήκαν στο στρατιωτικό σώμα της φυλής του Εφραίμ, δηλαδή οι φυλές του Εφραίμ, του Μανασσή και του Βενιαμίν, ήταν εκατόν οκτώ χιλιάδες εκατόν (108.100). Οι στρατιωτικές αυτές δυνάμεις θα ξεκινούν τρίτες στη σειρά, όταν θα αρχίζει η πορεία του ισραηλιτικού λαού.

**Στίχ. 25-31. Στο αριστερό μέρος και προς τα βόρεια της Σκηνής του Μαρτυρίου στρατοπεδεύουν οι φυλές του Δαν, του Ασήρ και του Νεφθαλί.**

25 Στα βόρεια της Σκηνής του Μαρτυρίου θα στρατοπεδεύει το στρατιωτικό σώμα της φυλής του Δαν, και αρχηγός της φυλής του Δαν θα είναι ο Αχιέζερ, ο γιος του Αμισαδαί˙

26 η στρατιωτική του δύναμη, που είχε καταμετρηθεί και απογραφεί, ήταν εξήντα δύο χιλιάδες επτακόσιοι (62.700).

27 Κοντά στη φυλή του Δαν, από το ένα μέρος θα στρατοπεδεύει το στρατιωτικό σώμα της φυλής του Ασήρ, και αρχηγός της φυλής του Ασήρ θα είναι ο Φαγεήλ, ο γιος του Εχράν˙

28 η στρατιωτική του δύναμη, που είχε καταμετρηθεί και απογραφεί, ήταν σαράντα μία χιλιάδες πεντακόσιοι (41.500).

29 Κοντά στη φυλή του Δαν από το άλλο μέρος, θα στρατοπεδεύει το στρατιωτικό σώμα της φυλής του Νεφθαλί, και αρχηγός της φυλής του Νεφθαλί θα είναι ο Αχιρέ, ο γιος του Αινάν.

30 Η στρατιωτική του δύναμη, που είχε καταμετρηθεί και απογραφεί, ήταν πενήντα τρεις χιλιάδες τετρακόσιοι (`53.400),

31 Όλοι μαζί όσοι είχαν καταμετρηθεί και απογραφεί και ανήκαν στο στρατιωτικό σώμα της φυλής του Δαν, δηλαδή οι φυλές του Δαν, του Ασήρ και του Νεφθαλί, ήταν εκατόν πενήντα επτά χιλιάδες εξακόσιοι (157.600). Οι στρατιωτικές αυτές δυνάμεις θα ξεκινούν τελευταίες στη σειρά, όταν θα αρχίζει η πορεία του ισραηλιτικού λαού.

**Στίχ. 32-34. Το σύνολο της απογραφής.**

32 Αυτή είναι η απογραφή και καταμέτρηση των Ισραηλιτών κατά φυλές˙ το σύνολο αυτών που είχαν απογραφεί και καταμετρηθεί με όλες τις στρατιωτικές τους δυνάμεις ήταν εξακόσιες τρεις χιλιάδες πεντακόσιοι πενήντα (603. 550).

33 Οι Λευΐτες όμως δεν είχαν απογραφεί και καταμετρηθεί μαζί με τους Ισραηλίτες, σύμφωνα με την εντολή που έδωσε ο Κύριος στον Μωυσή.

34 Και οι Ισραηλίτες συμμορφώθηκαν με όλα όσα είχε προστάξει ο Κύριος τον Μωυσή˙ έτσι στρατοπέδευσαν οργανωμένα κατά στρατιωτικά τάγματα και ξεκινούσαν και προχωρούσαν ο ένας κοντά στον άλλον με τη σειρά των ευρύτερων συγγενειών τους και των πατριαρχικών τους οικογενειών.